APSTIPRINĀTS:
ar Dienvidkurzemes novada pašvaldības domes
30.04.2026. sēdes lēmumu Nr. 267
(prot.Nr.5  72.§)

“Par Dienvidkurzemes novada pašvaldības medību tiesību nomas piešķiršanas kārtību” 
 

Izdoti saskaņā ar Valsts pārvaldes iekārtas likuma 
72.panta pirmās daļas 2.punktu,
Pašvaldību likuma 50.panta pirmo daļu

1. Noteikumi nosaka medību tiesību nomas piešķiršanas kārtību Dienvidkurzemes novada pašvaldības (turpmāk - Pašvaldība) īpašumā, tiesiskajā valdījumā un lietojumā esošajās zemes vienībās (turpmāk - pašvaldības medību platības).
2. Medību tiesību nomā netiek nodota apbūves zeme (zem ēkām, autoceļiem un dzelzceļu joslas), apdzīvoto vietu teritorijas. 
3. Pašvaldības medību tiesības tiek nodotas vienam lietotājam (turpmāk – Lietotājs), noslēdzot rakstveida medību tiesību nodošanas līgumu (1.pielikums) (turpmāk - medību līgums) uz termiņu no viena līdz pieciem gadiem. 

4. Medību tiesību nomas maksa vai izsoles gadījumā – sākumcena - par 1 (vienu) ha gadā noteikta 0,50 EUR bez pievienotās vērtības nodokļa. 

5. Pašvaldības iznomājamās medību platībās medību tiesības var tikt nodotas fiziskām vai juridiskām personām, kurām:
5.1. medību iecirknī, kas reģistrēts Meža valsts reģistrā, ietilpst nomā nododamās pašvaldības medību platības;
5.2. medību iecirknī, kas reģistrēts Meža valsts reģistrā, robežojas ar nomā nododamo medību platību vai atrodas ne tālāk kā 100 metru attālumā no tās.

6. Nomas maksu par kārtējo kalendāro gadu maksājama vienā maksājumā līdz kārtējā gada 15.martam, pamatojoties uz Pašvaldības izrakstīto rēķinu. Ja medību līgums ir noslēgts pēc 15.septembra, tad nomas maksu par tekošo gadu Lietotājs maksā kopā ar nomas maksu par nākamo kalendāro gadu. Papildus medību tiesību nomas maksai Lietotājs maksā normatīvajos aktos noteiktos nodokļus un nodevas, kas saistītas ar medību tiesību nomu.

7. Medību tiesību nomas pretendents (turpmāk – Pretendents), lai iegūtu tiesības slēgt medību līgumu,  iesniedz Pašvaldības iestādē “Dienvidkurzemes novada Nekustamā īpašuma pārvalde” (turpmāk – Pārvalde) šādus dokumentus:
7.1. iesniegums (2.pielikums), kurā norādīta medību platību, uz kuru pretendē, norādot pagastu, nosaukumu, zemes vienības kadastra apzīmējumu un platību;
7.2. Pretendenta pārstāvības tiesības apliecinošu dokumentu, ja šāda informācija nav pieejama publiskos reģistros;
7.3. Valsts meža dienesta (turpmāk-VMD) izziņa par medību iecirkņa reģistrāciju un tā teritoriju vai izdruku no VMD ģeotelpiskās informācijas sistēmas;
7.4. līgumu par limitēto medījamo dzīvnieku medību organizēšanu blakus esošajos medību iecirkņos, ja tāds ir noslēgts;
7.5. citu medību tiesību lietotāju rakstisku apliecinājumu vai vienošanos par  atteikšanos pretendēt uz iznomājamo medību platību, ja šāds apliecinājums vai vienošanās ir noslēgta.
8. Iesniegumu un tā iesniegto dokumentu izvērtēšanu, atbilstoši noteikumos izvirzītajām prasībām, veic Pārvaldes attiecīgās teritorijas nekustamā īpašuma speciālists. 

9. Pārvaldei ir tiesības pieprasīt papildus informāciju, ja pieprasāmā informācija saistībā ar saņemto pieteikumu nav Pārvaldes rīcībā un pieaicināt speciālistus vai ekspertus ar padomdevēja tiesībām.
10. Netiek vērtēti to Pretendentu iesniegumi, kuriem ir nenokārtotas finansiālas saistības ar Pašvaldību un /vai, kuri nav iesnieguši visus nepieciešamos dokumentus.

11. Lēmumu par medību tiesību piešķiršanu vai atteikumu pieņem Pārvaldes vadītājs.

12. Medību līgumu Pašvaldības vārdā slēdz Pārvaldes vadītājs.

13. Līguma slēgšanas kārtība:
13.1. Pretendents Pārvaldē iesniedz iesniegumu, pievienojot 7.punktā minētos dokumentus. Iesniegumā norāda medību platību, uz kuru pretendē, norādot pagastu, nosaukumu, zemes vienības kadastra apzīmējumu un platību;
13.2. ja Pretendenta iesniegumā minētā platība robežojas vienam medību tiesību lietotāja iecirknim (atbilstoši VMD reģistrētai informācijai), ar to tiek slēgts līgums;
13.3. ja medību platība robežojas ar diviem vai vairākiem medību tiesību lietotāju iecirkņiem (atbilstoši VMD reģistrētai informācijai), tiek rīkota medību tiesību izsole (turpmāk – izsole), izņemot gadījumus, kad ir iesniegti noteikumu 7.5. punktā minētie dokumenti.
13.4. ja medību platība nerobežojas ar nevienu medību iecirkni, medību līgums netiek noslēgts vai Pārvalde var lemt par medību tiesību nodošanu individuāli, rīkojot izsoli. 

14. Izsoles rīkotājs ir Pašvaldības Īpašuma atsavināšanas un izsoļu komisija.

15. Piedalīšanās izsolē ir katra Pretendenta brīvas gribas izpausme. Izsoles noteikumi ir vienādi piemērojami visiem Pretendentiem.

16. Informācija par izsoli, ne vēlāk kā piecas darbdienas pirms izsoles datuma tiek publicēta Pašvaldības mājas lapā interneta vietnē www.dkn.lv un vienlaikus paziņota visiem Pretendentiem, kuru medību iecirkņi robežojas ar izsolāmo nomas tiesību medību platībām.

17. Medību tiesību nomas tiesības tiek piešķirtas Pretendentam, kurš izsolē nosolījis augstāko nomas cenu par 1 (vienu) hektāru gadā.

18. Izsoles uzvarētājam viena mēneša laikā pēc uzaicinājuma saņemšanas no Pārvaldes jānoslēdz medību līgums, vai rakstiski informē par atteikumu slēgt medību līgumu. Ja viena mēneša laikā medību līgums netiek parakstīts, tiek uzskatīts, ka Pretendents no medību līguma slēgšanas ir atteicies. Ja Pretendents no medību līguma slēgšanas ir atteicies, tad Pašvaldības Īpašuma atsavināšanas un izsoļu komisija secīgi piedāvā medību līgumu slēgt Pretendentam, kurš izsolē nosolījis nākamo augstāko nomas maksu.

19. Ja izsoles uzvarētājs atsakās slēgt medību līgumu, tad Pretendents nevar piedalīties medību tiesību izsolēs trīs gadus no atteikuma datuma.

20. Pārvalde 14 (četrpadsmit) darba dienu laikā pēc medību līguma noslēgšanas rakstiski informē attiecīgās medību platības zemes nomnieku par noslēgto medību līgumu. 

21. Atsavinot pašvaldības medību platību-zemes vienību, pēc tam, kad pircējs ir reģistrējis savas īpašumtiesības zemesgrāmatā uz sava vārda, Pārvalde rakstiski informē Lietotāju par atsavināšanas procesu un īpašnieku maiņu un nosūta informāciju VMD. 

22. Medību tiesību nomas līgumi, kas noslēgti pirms šo noteikumu spēkā stāšanās dienai, paliek spēkā un tiek turpināti, ievērojot līgumos noteiktos nosacījumus.

23.  Medību platības precizēšanas gadījumos (piemēram, pēc zemes kadastrālās uzmērīšanas u.c. gadījumos) Pārvalde rakstiski informē medību tiesību lietotāju par platības izmaiņām 14 (četrpadsmit) darba dienu laikā pēc izmaiņu reģistrēšanas Valsts zemes dienestā.

24. Informācija par zemes vienībām par kurām noslēgti medību līgumi, tiek uzkrāta un uzturēta Pašvaldības ģeogrāfiskās informācijas sistēmā (ĢIS).
25. Spēkā esošajiem medību tiesību nodošanas līgumiem, kuri noslēgti līdz noteikumu spēkā stāšanās dienai, medību tiesību nomas maksa tiek pārskatīta un piemērota ar 2027.gada 1.janvāri. 

26. Ar šo noteikumu spēkā stāšanos spēku zaudē Pašvaldības 2022. gada 26. maija noteikumi “Dienvidkurzemes novada pašvaldības noteikumi par medību tiesību nomas piešķiršanas kārtību”.


Pielikums Nr.1

Līgums par medību tiesību nodošanu Nr. __________

 Lieģos, Tadaiķu pagastā                                           Parakstīšanas datums ir pēdējā pievienotā droša elektroniskā paraksta un tā
laika zīmoga datums VAI
REG_DATUMS

Pašvaldība: Dienvidkurzemes novada pašvaldība, reģistrācijas Nr.90000058625, juridiskā adrese Lielā iela 54, Grobiņa, Dienvidkurzemes novads, LV–3430, Dienvidkurzemes novada Nekustamā īpašuma pārvaldes vadītāja/s  ________ personā, kurš/a rīkojas saskaņā ar Dienvidkurzemes novada pašvaldības nolikumu, no vienas puses, un 
Medību tiesību lietotājs: ____________, juridiskā adrese____________________________, kuru uz statūtu pamata pārstāv ________ __________________, no otras puses, abi kopā turpmāk - Puses,
pamatojoties uz:
Dienvidkurzemes novada Nekustamā īpašuma pārvaldes vadītāja/as  _.__20_. lēmumu Nr.______ “Par ____________________________”
vai   Dienvidkurzemes novada pašvaldības īpašuma atsavināšanas un izsoļu komisijas __.__.202._  sēdes lēmumu Nr.____ “Par _______________________________”,
 noslēdz šo līgumu (turpmāk – Līgums) par sekojošo:

1. LĪGUMA PRIEKŠMETS

1.1. Pašvaldība nodod un Medību tiesību lietotājs pieņem medību tiesības sekojošā/ās zemes vienībās _____ pagastā: 

	N.p.k.
	Nosaukums
	Kadastra apz.
	t.sk.mežs ( ha)
	Platība kopā ( ha)

	1.
	
	
	
	

	2.
	
	
	
	

	kopā
	
	
	
	



turpmāk – Medību platības, medību iecirkņa organizēšanai.
1.2. Uz līguma darbības laiku Medību tiesību lietotājs iegūst visas tiesības un pienākumus, kurus medību tiesību lietotājam nosaka spēkā esošie normatīvie akti.
1.3. Pašvaldība nenes atbildību, ja Medību platības netiek reģistrētas Medību tiesību lietotāja medību iecirkņa platībās.

2. LĪGUMA TERMIŅŠ

2.1. Līguma stājas spēkā ar tā abpusēju parakstīšanas brīdi vai no 20__.gada _____ un ir spēkā līdz 20__.gada _______________.
2.2. Līguma termiņu var saīsināt vai pagarināt, pamatojoties uz līgumslēdzēju rakstisku vienošanos, kā arī vienpusēji šajā Līgumā noteiktajos gadījumos.




3. NORĒĶINU KĀRTĪBA

3.1. Medību tiesību lietotājs maksā Pašvaldībai nosolīto/nomas maksu par medību tiesību lietošanu gadā  __,___EUR  par 1ha. Minētā maksa tiek aplikta ar PVN, atbilstoši spēkā esošajiem normatīvajiem aktiem.
3.2. Medību tiesību lietošanas maksa maksājama līdz kārtējā gada 15.martam, ar pārskaitījumu pašvaldības norēķinu kontā, saskaņā ar Pašvaldības izrakstīto rēķinu.  
3.3. Pašvaldība rēķinu nosūta uz Medību tiesību lietotāja 7.2.2.punktā norādītu e-pasta adresi vai e adresi, ja e-pasts nav norādīts, tad uz juridisko adresi.
3.4.  Ja tiek kavēta maksa par medību tiesību lietošanu, Medību tiesību lietotājs maksā nokavējuma naudu 0,1 % apmērā no kavētās maksājuma summas par katru nokavējuma dienu.
3.5. Medību tiesību lietotājam ir pienākums savlaicīgi veikt maksājumus. Ja medību tiesību lietotājs nav saņēmis pašvaldības nosūtīto rēķinu, tas nevar būt par pamatu nomas maksas nemaksāšanai vai maksājumu kavēšanai.

4. [bookmark: _Hlk499564825]MEDĪBU TIESĪBU LIETOTĀJA TIESĪBAS UN PIENĀKUMI

4. Medību tiesību Lietotājs apņemas:
4.1.1. organizēt medības Medību platībā atbilstoši medību regulējošo normatīvo aktu noteiktajām prasībām un iekļaut šīs medību platības savā medību iecirknī;
4.1.2. veikt Līguma reģistrāciju Valsts mežu dienestā 3 (trīs) mēnešu laikā pēc Līguma noslēgšanas;
4.1.3. izmantot Medību platības saskaņā ar normatīvajos aktos noteiktajām prasībām medību platību izmantošanā un apsaimniekošanā. Medību tiesību lietotājs uzņemas civiltiesisko atbildību par normatīvo aktu prasību neievērošanu viņa organizēto medību laikā Medību platībās;
4.1.4. savā darbībā ievērot Pašvaldības un attiecīgās teritorijas zemes nomnieku norādījumus mežaudžu apsargāšanā no bebru un pārnadžu postījumiem, lai mežaudzes pasargātu no medījamo dzīvnieku postījumiem;
4.1.5. saudzīgi izturēties pret Medību platību, un ar savu rīcību nepieļaut tās piegružošanu ar sadzīves atkritumiem, ievērot ugunsdrošību un vides aizsardzības noteikumu prasības, kā arī netraucēt zemes nomniekam realizēt saimniecisko darbību Medību platībā vai tās daļā.
4.2. Medību tiesību lietotājam ir tiesības:
4.2.1. pēc nepieciešamības pārvietoties Medību platībā pa tajā esošajiem ceļiem, stigām un citiem infrastruktūras objektiem, nebojājot tos; 
4.2.2. medīt medību iecirknī, nodrošinot medību resursu ilgtspējīgu apsaimniekošanu; 
4.2.3. ierīkot medību torņus, barotavas, piebarošanas lauciņus un šaušanas vizūras, saskaņojot to ar Pašvaldību (lietotāju/nomnieku, ja zeme iznomāta). Informāciju par attiecīgās teritorijas zemes nomnieku lietotājs var saņemt pašvaldībā.
4.2.4. vērsties Valsts Meža dienestā, lai saņemtu papildus medību atļaujas limitēto medījamo sugu dzīvnieku medīšanai vai, ja medījamie dzīvnieki izdara postījumus ārpus noteiktā medību termiņa.
4.3. Medību tiesību lietotājam ir pienākums:
4.3.3.  10 (desmit) darba dienu laikā pēc Pašvaldības pieprasījuma rakstveidā sniegt informāciju par medību resursiem un medību platību stāvokli Medību platībās.
4.3.4. pēc Pašvaldības un attiecīgās teritorijas nomnieku lūguma organizēt medības mežaudžu un lauksaimniecības kultūru pasargāšanā no postījumiem. 
4.4. Medību tiesību lietotājam nav tiesību nodot medību tiesības apakšnomā vai cita veida lietojumā citām personām.
4.5. Medību tiesību lietotājs ir atbildīgs par medījamo dzīvnieku nodarītajiem postījumiem Medību platībās (tai skaitā jaunaudzēm). Medību tiesību lietotāja pienākums ir nodrošināt aizsardzības pasākumus pret iespējamiem medījamo dzīvnieku nodarītajiem postījumiem, ciktāl tas nav pretrunā ar Medību likumu un Medību noteikumiem.
4.6. Medību tiesību lietotājs atlīdzina Pašvaldībai savas darbības vai bezdarbības rezultātā nodarītos zaudējumus, saskaņā ar Valsts Meža dienesta atzinumu.

5. PAŠVALDĪBAS TIESĪBAS UN PIENĀKUMI

5.1. Pašvaldība apņemas:
5.1.1. ļaut Medību tiesību lietotājam izmantot Medību platības medību iecirkņa organizēšanai un apsaimniekošanai;
5.1.2. nekavējoties informēt Medību tiesību lietotāju par medījamo dzīvnieku nodarītajiem postījumiem;
5.1.3. ievērot, ka medību tiesības vienlaikus var nodot tikai vienai personai un apliecina, ka medību tiesības uz Līgumā norādīto zemes vienību nav nodotas un šī Līguma darbības laikā netiks nodotas citam medību tiesību lietotājam.
5.2. Pašvaldībai ir tiesības pieprasīt Medību tiesību lietotājam informāciju par Līgumā       paredzēto saistību izpildi.
5.3. Ziņot, iespēju robežās, Medību tiesību lietotājam par Medību platībās konstatētajiem medījamo dzīvnieku nodarītajiem postījumiem. Ja pašvaldība ir noslēgusi līgumu par zemes nomu lauksaimnieciskajai izmantošanai, aizsardzības pasākumus pret iespējamiem medījamo dzīvnieku nodarītiem postījumiem nodrošina zemes nomnieks. 
5.4. Pašvaldība nav tiesīga izvirzīt prasības par zaudējumu atlīdzināšanu medījamo dzīvnieku izdarīto postījumu gadījumā, ja postījumi ir veikti attiecīgās sugas saudzēšanas laikā, kad medības ir aizliegtas, vai attiecīgās teritorijas nomnieki nav nekavējoties informējuši Medību tiesību lietotāju par radītajiem postījumiem.


[bookmark: _Hlk499567213]6. LĪGUMA GROZĪŠANA UN IZBEIGŠANA

6.1. Līgums var tikt grozīts, papildināts vai izbeigts pēc pušu savstarpējas vienošanās.
6.2. Pašvaldība var vienpusēji grozīt Līgumu, ja ir grozīti normatīvie akti, kuri attiecas uz Līguma priekšmetu un citiem Līguma punktiem tā ,lai nebūtu pretrunu starp Līgumu un spēkā esošajiem normatīvajiem aktiem.
6.3. Līgums pilnībā vai kādā tā daļā (par Līguma 1.1.apakšpunktā norādītajām zemes vienībām) izbeidzas pirms termiņa, ja:
6.3.1. Medību tiesību lietotājs ir ieguvis īpašuma tiesības uz kādu no Līguma 1.1. apakšpunktā norādītās Medību platības;
6.3.2. likumā noteiktajā kārtībā mainījušās īpašumtiesības uz kādu no Medību platībām;
6.4. Pašvaldībai ir tiesības vienpusēji izbeigt līgumu, ja Medību tiesību lietotājs:
6.4.1. kavē 3.1. apakšpunktā paredzētos maksājumus ilgāk par 30 dienām vai neievēro 4.1.2.apakšpunkta nosacījumu.
6.4.2. atzīts par maksātnespējīgu vai uzsākta tā likvidācija;
6.4.3. pārkāpj normatīvos aktus, kas regulē medību tiesību norisi.
6.5. Līgumu atceļošs (kopumā vai attiecīgā daļā) nosacījums, ja ir stājies spēkā VMD lēmums par atteikumu pievienot medību platības (kadastra apzīmējums, platība) Medību tiesību lietotāja reģistrētajam medību iecirknim līguma 1.1. punktā norādītajās medību platībās vai (ja attiecināms) reģistrēt jaunu iecirkni.
6.6. Par Līguma laušanu Pašvaldība paziņo Medību tiesību lietotājam vismaz 30 (trīsdesmit) dienas iepriekš.
6.7.  Medību tiesību lietotājs ir tiesīgs vienpusēji izbeigt Līgumu pirms termiņa, par to rakstiski brīdinot Pašvaldību vismaz vienu mēnesi iepriekš.
6.8. Ja Medību tiesību līgums izbeidzas ar termiņa notecējumu, savstarpēju vienošanos vai tiek vienpusēji izbeigts, Medību tiesību lietotājam nav tiesību prasīt izdevumu vai zaudējumu atlīdzību, kas radušies, izveidojot medību infrastruktūru. 

7. [bookmark: _Hlk499567788]CITI NOSACĪJUMI

7.1. Pašvaldība un Medību tiesību lietotājs, savstarpēji vienojoties, var paredzēt papildu nosacījumus pie šī Līguma, ja tie nepasliktina Pašvaldības stāvokli un Pašvaldība šādus nosacījumus ir akceptējusi. Vienošanās izstrādājama rakstveidā kā pielikums Līgumam. Vienošanās kļūst par šī Līguma neatņemamu sastāvdaļu ar brīdi, ka Līguma slēdzējas puses to ir parakstījušas.
7.2.Puses piekrīt savstarpējai saziņai izmantot elektronisko pastu. Elektroniski saņemtajiem dokumentiem vai cita veida informācijai ir jābūt parakstītai ar drošu elektronisko parakstu. Dokumentus vai cita veida informāciju paziņo uz Pušu norādīto elektroniskā pasta adresi un tā uzskatāma par paziņotu otrajā dienā pēc nosūtīšanas:
7.2.1. Pašvaldības elektroniskais pasts saziņai:  niparvalde@dkn.lv 
7.2.2. Medību tiesību lietotāja elektroniskas pasts saziņai: ___________
7.3.  Ja starp pusēm radušies strīdi un domstarpības, kas ir Medību koordinācijas komisijas kompetencē, nav atrisināti savstarpējo sarunu ceļā, tostarp ar Medību koordinācijas komisijas līdzdalību, strīdus un domstarpības puses risina Latvijas Republikas spēkā esošajos normatīvajos aktos paredzētajā kārtībā.        
7.4. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja tās radušās nepārvaramas varas apstākļu rezultātā.
7.5. Līgums ir sastādīts 3 (trīs) eksemplāros uz 4 (četrām) lapām, pa vienam eksemplāram katrai no Pusēm, trešais eksemplārs Valsts meža dienestam. Visiem līguma eksemplāriem ir vienāds juridiskais spēks VAI Līgums sagatavots elektroniska dokumenta veidā un parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.

8. PUŠU REKVIZĪTI UN PARAKSTI

	Pašvaldība:
	
	Medību tiesību lietotājs:

	Dienvidkurzemes novada pašvaldība 
Reģ.Nr.90000058625 
Lielā iela 54, Grobiņa 
Dienvidkurzemes nov., LV-3430
	
	Nosaukums
reģ. Nr.
Adrese
tālr.
e-pasts

	
	
	

	*PARAKSTS
	
	*PARAKSTS

	
	
	

	V.Uzvārds
	
	V.Uzvārds

	
	
	

	Parakstīšanas datums __________
	
	Parakstīšanas datums__________



Uzvārds, tālr._______
vards.uzvards@dkn.lv


2.pielikums
Dienvidkurzemes novada pašvaldības noteikumiem
par medību tiesību nomas tiesību piešķiršanas kārtību

	

	(iesniedzēja vārds, uzvārds vai juridiskās personas nosaukums)

	

	(personas kods vai reģistrācijas numurs)

	

	(adrese)

	
	/
	

	(tālrunis)
	
	(elektroniskā pasta adrese)


	
	
	atbildes vēstuli un/vai lēmumu nosūtīt uz norādīto e-astu/eadresi

	
	
	piekrītu līgumu parakstīt elektroniski nosūtot to uz  norādīto e-pastu/eadresi



IESNIEGUMS


DIENVIDKURZEMES NOVADA NEKUSTAMĀ ĪPAŠUMA PĀRVALDEI


Lūdzu iznomāt medību tiesības uz <termiņš līdz 5 (pieciem) gadiem> Dienvidkurzemes novada pašvaldības medību platībās tās īpašumā vai tiesiskajā valdījumā esošajās zemes vienībās:

	Nosaukums, pagasts
	Zemes vienības kadastra apzīmējums
	Platība, ha

	
	
	

	
	
	

	
	
	




Parakstot šo dokumentu, persona piekrīt tajā norādīto datu apstrādei pašvaldības medību tiesību iznomāšanas procesa norises nodrošināšanai, līguma noslēgšanai un izpildei.


20___.gada____.__________________                              ___________________________
                    Paraksts



Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
